fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi nl fi fi fi fi fi fi fi fi fi fi nl fi fi fi fi fi fi fi en fi en fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Gerontologinen asiantuntijuus | Master School | Turun AMK – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Nykyisille ja entisille opiskelijoille
Tutkinnot ja opiskelu /
Takaisin tutkintohakuun Seuraava Edellinen
Sosiaali- ja terveysalan ylempi AMK-tutkinto, gerontologinen asiantuntijuus
Sosiaali- ja terveysalan Master-tutkinnon avulla syvennät ammatillista osaamistasi työelämässä hankkimasi kokemuksen jälkeen. Gerontologinen asiantuntijuus -koulutus antaa valmiudet toimia vaativissa johtamis-, asiantuntija- ja kehittämistehtävissä arvioiden ikäihmisten palvelutarpeet ja huomioiden heidän läheistensä näkökulman. Koulutus toteutuu kokonaan verkossa.
Gerontologisen asiantuntijuuden koulutus on osa Turun AMK:n Master Schoolia ja sen Leadership Excellence -polkua. Koulutus johtaa Master-tutkintoon eli ylempään AMK-tutkintoon, joka vastaa osaamistasoltaan yliopistossa suoritettavaa maisteritutkintoa ja antaa saman pätevyyden esimerkiksi julkiseen virkaan.
Koulutus on tarkoitettu sosiaali- ja terveysalan ammattilaiselle, joka on suorittanut soveltuvan korkeakoulututkinnon tai opistoasteen tutkinnon sekä hankkinut tutkinnon suorittamisen jälkeen kahden vuoden työkokemuksen alalta. (Katso tarkemmat tiedot pohjakoulutusvaatimuksista ja hakukelpoisuudesta Opintopolusta.)
Master School tarjoaa joustavat opiskelumahdollisuudet moniammatillisessa yhteisössä
Turun AMK:n Master Schoolissa opiskelet ylemmän korkeakoulututkinnon joustavasti työn ohessa, mistä päin Suomea tahansa. Opiskelu on käytännönläheistä ja perinteistä luentopainotteista opiskelua on vähän. Oppiminen tapahtuu erilaisten oppimis- ja kehittämistehtävien kautta. Koulutus toteutuu kokonaan verkossa. Opetusta on verkkovälitteisesti keskimäärin yksi päivä kuukaudessa. Lisäksi opiskelu koostuu itsenäisestä työskentelystä ja erilaisista kirjallisista ryhmä- ja yksilötöistä.
Moniammatillisuus näkyy vahvasti sosiaali- ja terveysalan koulutuksessa. Opiskelu tapahtuu moniammatillisessa ryhmässä, joka koostuu eri sosiaali- ja terveysalan osa-alueiden ammattilaisista. Turun AMK:n Master Schoolin opiskelijana verkostoidut myös muiden alojen asiantuntijoiden kanssa. Master School kokoaa yhteen tekniikan, liiketalouden, sosiaali- ja terveysalan sekä kulttuurialan YAMK-opiskelijat. Lisäksi saat käyttöösi Turun AMK:n kansainvälisen maisteritason korkeakouluverkoston, joka mahdollistaa kansainvälistymisen opintojen aikana.
Syventävät opinnot tukevat asiantuntijaosaamistasi
Sosiaali- ja terveysalan ylempi AMK-tutkinto on laajuudetaan 90 opintopistettä ja koulutuksen suunniteltu kesto on 2 vuotta. Tutkinto muodostuu ydinosaamisesta (40 op), laajentavasta osaamisesta (20 op) ja opinnäytetyöstä (30 op).
Opintojen aikana pureudutaan gerontologian tietoperustaan, alan kehittämisen haasteisiin ja tulevaisuuden toimintaympäristöihin. Opintojen keskeisiä sisältöjä ovat:
Gerontologisen asiantuntijuuden ammatillinen ympäristö
Gerontologisen työn kehittäminen ja eettisyys
Keskeinen osa Master-opintoja on opinnäytetyö, joka toteutetaan kehittämisprojektina esimerkiksi omalle työpaikalle. Opiskelijana toimit kehittämishankkeen projektipäällikkönä, tiiviissä yhteistyössä opettajatuutorin ja työelämämentorin kanssa. Sekä opinnäytetyöstä että muista oppimistehtävistä on hyötyä myös työnantajalle, sillä oppimistehtävät voidaan soveltaa oman työn ja työpaikan kehittämiseen.
Sinä luot tulevaisuutta: Master Schoolista valmistuu työelämän kehittäjiä ja uudistajia
Turun AMK:n Master Schoolista valmistuttuasi olet kehittänyt työelämää opinnäytetyösi avulla, laajentanut verkostojasi niin kansallisesti kuin kansainvälisesti ja saanut työkalut omalla työuralla etenemiseen sekä oman asiantuntijuuden kehittämiseen.
Sosiaali- ja terveysalan Master-koulutuksesta valmistuttuasi voit toimia erilaisissa vaativissa, kansallisissa tai kansainvälisissä asiantuntija-, kehittämis- tai johtamistehtävissä sosiaali- ja terveysalalla. Gerontologisen asiantuntijuuden koulutuksesta valmistuneena ammattilaisena osaat soveltaa gerontologian monitieteistä tietoperustaa työssäsi ja vaikuttaa ikä- ja muistiystävällisten asuin- ja elinympäristöjen sekä vanhuspalveluiden uudistamiseen. Lisäksi tunnet keskeiset ikäihmisten sosiaali-, terveys- ja hyvinvointipalvelut sekä niiden toimintaa säätelevät lait.
Voit hakea koulutukseen korkeakoulujen yhteishaussa. Seuraava yhteishaku koulutukseen on:
syksyn yhteishaku 31.8. - 14.9.2022 klo 15.00 (opinnot alkavat tammikuussa 2023)
Hakeminen tapahtuu Opintopolussa. Opintopolusta löydät mm. tarkempaa tietoa koulutuksesta sekä hakulomakkeen.
Yhteishaussa opiskelijat valitaan todistusvalinnan tai valintakokeen perusteella. Opiskelijavalinnat -sivulta löydät lisätietoa valintatavoista.
Hae koulutukseen - Opintopolku.fi
Opiskelijavalinnat - Miten opiskelijat valitaan?
Voit hakeutua opiskelemaan myös avoimen AMK:n väylän kautta suorittamalla ensin opintoja avoimessa ammattikorkeakoulussa.
Avoimen AMK:n polkuopinnoissa opiskelet ensimmäisen vuoden opinnot yhdessä tutkinto-opiskelijaryhmän kanssa. Kun olet suorittanut riittävän määrän opintopisteitä polkuopinnoissa, voit hakea tutkinto-opiskelijaksi avoimen AMK:n väylähaussa ja jatkaa opintojasi keskeytyksettä saman ryhmän kanssa. Opiskelu avoimessa AMK:ssa on maksullista.
Seuraava haku koulutuksen polkuopintoihin on
syksyn polkuopintohaku 24.11. - 7.12.2022 klo 15.00 (opinnot alkavat tammikuussa 2023)
Polkuopintoihin haetaan Opintopolussa. Opintopolusta löydät mm. lisätietoa polkuopintojen sisällöstä sekä hakulomakkeen. Polkuopintojen hakijoilta, joiden äidinkieli ja koulusivistyskieli on muu kuin suomi tai ruotsi, edellytetään todistusta kielitaidosta. Voit osoittaa kielitaitosi osallistumalla avoimen AMK:n suomen kielen näyttökokeeseen.
Linkki Opintopolkuun aukeaa lähempänä hakuaikaa.
Hae polkuopintoihin - Opintopolku.fi
Miten polkuopiskelijat valitaan? - Hakuohjeet
Turun AMK:n Master School
Sosiaali- ja terveysalan ylempi AMK-tutkinto, gerontologinen asiantuntijuus
Gerontologisen asiantuntijuuden koulutus (Master School)
Master School (ylempi AMK-tutkinto), Polkuopinnot (Avoin AMK)
Yhteishaku: -/25 (syksy 2022), 74/20 (syksy 2021), 94/20 (syksy 2020)
Aikaisempi sosiaali- ja terveysalan tutkintonimike (ylempi AMK)
Koulutuksen laajuus ja kesto
90 op / 2 v.
Hakemiseen liittyvät kysymykset: Hakijapalvelut
Polkuopintoihin liittyvät kysymykset: Avoin AMK